Inwoners hoor skote klap voor man sterf | Maroela Media
Inwoners hoor skote klap voor man sterf
[OPVOLG] Lees die opvolgberig hier.
(Foto: Netcare 911)
Inwoners van Kerkstraat in Pietermaritzburg het Saterdag in die vroeë oggendure glo gehoor hoe skote buite klap voordat 'n man kort daarna dood in 'n motor gevind is.
Shawn Herbst, woordvoerder van Netcare 911, sê paramedici is omstreeks 02:38 na die toneel ontbied. "Volgens inligting vanaf die toneel het lede van die publiek skote gehoor en toe die geluid van 'n motorongeluk," sê Herbst.
By paramedici se aankoms op die toneel het hulle 'n motor en 'n ligte afleweringsvoertuig aangetref wat in 'n botsing betrokke was. "'n Man in die motor, vermoedelik 35 jaar oud, is ondersoek en daar is gevind dat hy 'n noodlottige skietwond opgedoen het."
Herbst kon nie meer inligting bekendmaak oor die motief vir die skietery of die presiese omstandighede wat tot die voorval gelei het nie. Die polisie sal dit ondersoek.
Maroela Media het die polisie om kommentaar genader, maar het ten tyde van publikasie nog geen terugvoer ontvang nie.
Nuwe president by Loftus ingehuldig
Welpies wat nie kan loop uit skoktoestande verwyder
Musiekvideo: Pieter Koen, Tarryn Lamb stof bekende lied af
ag nee wat Maroela Media! Wat 'n niksseggende sinnelose berig. Ons hoor gedurig skote in die nag. Ons hoor motorbotsings gebeur. Julle kon net sowel die opskrif gemaak het, Raai, Raai Riepa! Ek sien met die blote oog geboue in die agtergrond. Ipv Kerkstraat, kan julle ten minste berig waar min of meer of oor watter gebou. Die motor is ook 'n spesifieke fabrikaat en so is die afleweringsbakkie?
Nou toe nou..waarom die detail verwag..n man is geskiet in die vroeë oggend ure. Dis baie ongewoon in Pmburg dat skote gereeld klap en veral in Kerkstr. Ons bly mos nie in die wilde weste nie.